Hispanien
Hispanie (iidütscht) oder Hispania isch in dr Antike dr latiinisch Naame für die Iberischi Halbinsle gsi. Au die römisch Browinz dörte und in dr Spootantike d Diözese häi eso ghäisse.

Etymologii 
Es isch mööglig, ass dr Naame Hispania vom fönizische Usdruck I-Shapan-im (s Land vo de Schliefer) chunnt, wil d Fönizier d Chüngeli, wo si dört gsee häi, für Schliefer ghalte häi; die het s dört aber nie gee. E römisch-müthologischi Dütig noch em Plinius und em Plutarch säit, ass d Bezäichnig uf e Gott Pan zruggoot, wo zämme mit em Bacchus Iberie erooberet häig und denn vom Bacchus dört as Statthalter zrugggloo worde sig.

En anderi Erklärig macht e Beziejig zum Oobestärn; die Alte Grieche häige für s Land Hispanie, wil s wit äwag am westlige Ändi vom Middelmeer gsi isch, dr Name Hesperia brucht, aagleent an dr Oobestärn Hesperos, wo am westlige Oobehimmel erschint.

Litratuur 
 Walter Trillmich und Annette Nünnerich-Asmus (Hrsg.): Hispania Antiqua – Denkmäler der Römerzeit. von Zabern, Mainz 1993, ISBN 3-8053-1547-3

Weblingg 

 HISPANIA: A Map of Roman Spain and Portugal.
 
 

Römischs Riich
Gschicht vo Spanie
Gschicht vo Portugal